SHBA: Kostoja e kujdesit shëndetësor
Amerikanët paguajnë të paktën dy herë më shumë për kujdesin shëndetësor sesa banorët në vendet e zhvilluara
Rickey Dana është një prej miliona amerikanëve që jetojnë me një sëmundje afatgjatë: Ajo vuan nga sëmundja kronike Lyme, një infeksion bakterial. Por sëmundjes së saj tashmë i janë shtuar shqetësimet nga kompanitë e sigurimit që nuk mbulojnë shpenzimet e trajtimit ose nxjerrin pengesa burokratike. Dhe faturat e saj shtohen. Mjeku i saj i ka dhënë 4 barna të ndryshme dhe një pilulë kushton 25 dollarë. Asaj i thonë se ka nevojë për pushim, por puna i duhet për të blerë barnat dhe paguar vizitat tek mjeku. Të dhënat e reja të lëshuar nga qeveria zbulojnë se kosto e kujdesit shëndetësor ndryshon nga spitali në spital. Për shembull, e njëjta procedurë mjekësore që mund të kushtojë 37 mijë dollarë në Arkansas; kushton rreth 100 mijë dollarë në spitale të ndryshme në Kaliforni; dhe rreth 32 mijë dollarë në Virxhinia. Dr. Gerard Anderson është përgjegjës për Financa dhe Menaxhim në qëndrën spitalore Johns Hopkins. Ai thotë se spitalet i kanë rritur aq shumë çmimet gjatë 30 viteve të kaluara se tani nuk kanë asnjë lidhje me koston aktuale. Michelle Katz është një infermiere. Ajo thotë se praktikat e vendosjes së çmime janë të padrejta. Miliona amerikanë si Dana janë duke shpresuar, se kur një pjesë e rëndësishme e nismës së presidentit Obama për reforma të kujdesit shëndetësor hynë në fuqi vitin e ardhshëm, çdo gjë do të rregullohet. Por Dr Anderson thotë se çmimet e larta ndoshta do të frenohen por nuk pritet të ulen. Dana ka aplikuar për ndihmë financiare për të reduktuar faturat e saj nga 40 mijë dollarë në 10 mijë dollarë. Por edhe kjo është një shumë jo e vogël, prandaj Danas i duhet të gjejë një apartament tjetër me qera më të ulët.